ન્યૂયોર્ક: બિંગમ્ટન યુનિવર્સિટીની એક સંશોધન ટીમે એક કાપડ આધારિત બેક્ટેરિયાથી ચાર્જ થતી બાયો બેટરી ડેવલપ કરી છે. આ બેટરીને ભવિષ્યમાં પહેરી શકાય તેવા ઈલેક્ટ્રૉનિક્સ સાથે જોડવામાં આવશે. યુનિવર્સિટીના ઈલેક્ટ્રિકલ એન્ડ કોમ્પ્યુટર સાયન્સના આસિસ્ટન્ટ પ્રોફેસર સિઓકે ચોઈના નેતૃત્વમાં એક ટીમે કાપડ પર એક બાયો બેટરી બનાવી છે જે કાગળ પર આધારતિ માઈક્રોબિયલ ફ્યુલ સેલ બરાબર મહત્તમ ઉર્જા પેદા કરી શકે છે. સાથે જ વારંવાર ખેંચતાણ કે ફોલ્ડ કર્યા બાદ પણ આ બાયો બેટરી વિજળી પેદા કરવાની ક્ષમતા રાખે છે.